IStr 202
Region: Asia Minor — Caria 

ιερευς εν ηραιοις εξ επανγελιας τιβεριος φλαουιος τιβεριου φλαουιου θεοφανους υιος κυρεινα αινειας θεοφανης ιεροκωμητης ιερεια φλαουια φλαουιου ιασονος θυγατηρ παυλεινα κολιοργις ιερατευσαντες ευσεβως μεν προς τους θεους τον δια και την ηραν φιλοτειμως δε προς τους ανθρωπους παραλαμβανοντες μεν τον στεφανον του θεου ηλειψαν πανδημει την πολιν εν τω αστει υπεδεξαντο δε δια παντος του ετου[ς] παντας τους ανερχομενους εις το ιερον απεδοσαν δε τα δειπνα τοις ανενενκουσι πασι εχαρισαντο δε τοις θυουσι και τα ιδια του ιερεως των θυσιων ιερα υποδεξαμενοι δε και εν ταις δημοθυνιαις ομου συναρχιαις εφηβοις τε και τοις παισι και τον αλλον λεων απιουσι της ευωχιας εδοσαν εκαστω δειπνον και την εορτην των παναμαρειων τας δεκα ημερας εγυμνασιαρχησαν παση τη πανηγυρι νυκτος τε και ημερας ακωλυτως εθεσαν δε και ταις γυναιξι πασαις ελαιον κα[ι] μυρα και ις το ηραιον καλεσαντες πασας τας τε ελευθερας και δουλας οινον τε παρεσχον αυταις εις ευωχιαν αφθονον και εδοσαν εκαστη δραχμας συνευσεβουντων και συμφιλοτειμουμενων αυτοις φλαουιας μαμαλου της αδελφης του ιερεως και φλαουιου λεοντος του νεωκορου και θειου του ιερεως και φλαουιου αινειου του γαμβρου των ιερεων και φλαουιου τατιου και θεοφανους και ιασονος των τεκνων αυτων και φλαουιου αινειου και φαιδρου των εγγονων.